Heavy

«Heavy» ([ˈhɛvi]), ամերիկյան Linkin Park ռոք խմբի երգը փոփ երգչուհի Kiiara-ի մասնակցությամբ։ Թողարկվել է որպես խմբի One More Light յոթերորդ ստուդիական ալբոմի առաջին սինգլ 2017 թվականի փետրվարի 16-ին։


== Պատմություն ==
Խմբի անդամներ Մայք Շինոդան, Չեսթեր Բենինգտոնն ու Բրեդ Դելսոնը գրել են «Heavy» ստեղծագործությունը երգչուհի Ջուլիա Մայքլզի և Ջասթին Տրենտերի հետ համահեղինակությամբ, որ հայտնի են Ջասթին Բիբերի, Սելենա Գոմեսի և Գվեն Ստեֆանիի համար հեղինակած իրենց աշխատանքներով։ Երգի տեքստը պատմում է կյանքի դժվարությունների մասին, որոնց բախվում է յուրաքանչյուր ոք. Չեսթեր Բենինգտոնն ասել է, թե ինքը դժվարությունների է հանդիպում անգամ լավ օրերին։
Սինգլին նվիրված տեսանյութերից մեկում Ջո Հանն արտահայտել է այն կանացի վոկալով ձայնագրելու գաղափար, որ կարող էր դառնալ նոր ու ոչ սովորական տարր խմբի արվեստում ւ երգին հաղորդել դինամիկա։ Երգի ձայնագրման ժամանակ Բենինգտոնը, լսելով Ջուլիա Մայքլզի վոկալը, նրան առաջարկել է լինել հրավիրված վոկալիստ, սակայն նա մերժել է։ Արդյունքում խումբը երգը ձայնագրել է միայն Բենինգտոնի վոկալով այն դեպքի համար, եթե չկարողանան գտնել հարմար կին վոկալիստ։ Երգչուհի Kiiara-ին խմբին ներկայացրել է դիջեյ Զեյն Լոուն, որը նախկինում հարցազրույց էր վերցրել երգչուհուց, և նա ասել էր, թե Linkin Park-ն իր ամենասիրելի խումբն է։ Մայք Շինոդան շատ է հետաքրքրվել, քանի որ երգչուհու ստեղծագործությունը խիստ տարբերվում է Linkin Park-ի տիպական հնչողությունից։ Արդյունքում Kiiara-ն ձայնագրել է վոկալի մասը, որը ներառել են արդեն պատրաստ երգում։ Խմբին դուր է եկել երգի ստացված տարբերակը. Շինոդան հայտարարել է, որ կանացի վոկալը երգին հաղորդել է հավելյալ իմաստ։
Երգի տեսահոլովակը թողարկվել է մարտի 9-ին։


== Արձագանքներ ==
«Heavy» երգի մասին երաժշտական քննադատների կարծիքները հիմնականում եղել են բացասական։ Դժգոհության հիմնական պատճառը եղել է խմբի հեռանալը նյու մետալ ոճից և մոտենալը փոփ հնչողությանը։ Spin ամսագրի գրախոս Աննա Գական հայտարարել է, թե դա անհաջող փորձ է անել ինչ-որ արդիական բան այդ ժամանակ ժողովրդականություն վայելող այնպիսի ռեփ-ռոք խմբերի համեմատությամբ, ինչպիսին է Twenty One Pilots-ը. քննադատը հայտարարել է, որ խումբն «անամոթաբար ծունկ է խոնարհել հիթ-շքերթների ճաշակի առաջ»։ Music Feeds հրատարակությունը նշել է երգի վերնագրի իրոնիան այն դեպքում, երբ երգն ինքը հնչում է որպես դանս-փոփ զուգերգ։
Խմբի երկրպագուները կարծիքները նույնպես եղել են բացասական։ Նրանց այդպիսի արձագանքը «Bloodywood» խմբին ոգեշնչել է ձայնագրել երգի քավեր տարբերակը Linkin Park-ի Hybrid Theory և Meteora նախորդ ալբոմների ոճով։ Քավերն արժանացել է բազմաթիվ հիթ-շքերթների ուշադրության,  այդ թվում՝ Loudwire և Team Rock, որտեղ հայտարարել են, թե «հենց այդպես պետք է հնչի Linkin Park-ի «Heavy»-ն»։ Linkin Park-ի երաժիշտները նույնպես ուշադրություն են դարձրել քավեր տարբերակի վրա՝ ներկայացնելով տեսանյութ իրենց փորձերից, որի ժամանակ կատարել են մի հատված քավերից, իսկ Բենինգտոնը կատակով հայտարարել է. «Ահա ձեր գրողի տարած Hybrid Theory-ին, իսկ հիմա լռեք»։


== Երգացանկ ==
Թվային սինգլ

CD սինգլ

Ռադիո CD սինգլ


== Դիրքեր հիթ-շքերթներում ==
«Heavy» երգը Billboard Hot 100 հիթ-շքերթում իր նորամուտը կատարել է 52-րդ հորիզոնականում. թողարկմանը հաջորդած առաջին շաբաթվա ընթացքում վաճառվել է սինգլի 35000 օրինակ։ Հաջորդ շաբաթում երգը տեղափոխվել է 82-րդ հորիզոնական։


== Հավաստագրումներ ==


== Ծանոթագրություններ ==